**GDPR Contra-atacă. Orașul Markt am Maris surprins de un atac cibernetic?**

I. La data de 5 mai 2019 în ziarul local Uniunea Marilor Furori Susținute de Tovarăși este publicat amplu un material care cuprinde următoarele:

1. Toți abonații la rețeaua de energie locala EL4You, cuprinzând Numele, Prenumele, codul numeric personal, indicatorul abonatului, situația la zi in ceea ce privește plata serviciului de abonament;

2. O mențiune legată de numărul acestora, procentual, anume că reprezintă 21, 23% din populația orașului Markt am Maris, restul fiind abonați la alte rețele de energie;

3. O mențiune analitică care face referiri la avantajele noului abonament și la faptul că dintre cei abonați 92 % sunt cetățeni de etnie romă ori locuitori ai unuia dintre cartierele orașului, anume cartierul „Alexandru Ioan Cuza”

4. Populația totală a orașului Markt am Maris este de aproape 142.327 locuitori.

II. La data de 6 mai 2019 partidul Pazim Omenirea de Lichele sesizează Autoritatea Națională de Supraveghere a Vieții Private cu privire la faptul că a avut loc o scurgere de date cu caracter personal ale cărei origini par să se situeze la nivelul operatorului de date EL4You, solicitând măsuri de remediere și adoptarea de măsuri tehnice și organizatorice pentru a se diminua riscurile la adresa vieții private și a protecției datelor cu caracter personal.

III. Pe fondul situației publicate în ziarul local, este încărcat pe youtube un film de aproximativ 3 minute în care este înfățișată o persoană care prezintă cu evidență caracteristicile unei persoane de etnie romă și care declară „EL4You ține la toată familia ta”, după care urmează 10 secunde în care sunt filmate aproximativ 10 persoane dintre care apar copii până în vârstă de 10 ani, în număr de 4, situați în același cadru familial.

IV. La data de 7 mai 2019 serverul autorității administrativ-teritoriale din orașul Markt am Maris este închis fără a se oferi nicio explicație din partea autorităților.

V. O serie de ziare și cotidiene publică informații legate de un posibil atac cibernetic declanșat de mișcarea Ține Securea Asupră-i, pornind de la confirmarea publicării pe diverse rețele de socializare a unor informații legate de studenții din oraș, de persoanele spitalizate și de oricare dintre cei care au apelat vreodată la servicii medicale.

A. Specialiștii în abordarea situației descrise mai sus, consideră că aceasta reprezintă un atac cibernetic și strategic asupra orașului Markt am Maris, solicitând echipei de specialiști în protecția datelor să intervină pentru a răspunde post-factum la un astfel de atac!

B. Echipele de specialiști încep lucrul la data de **20 aprilie 2019** și urmează să își prezinte rezultatele la data de **14 iunie 2019**, la Târgu Mureș, în Aula Universității de Medicină, Farmacie, Științe și Tehnologie. Prezentarea rezultatelor presupune: O descriere a situației de fapt și a modalității prin care aceasta a fost stabilită; O descriere a fiecărei măsuri dispuse pentru tratarea post-factum a situației apărute, în format diagramă sau oricare alt format sintetizator; Un raport detaliat și unul schematizat asupra riscurilor și modalității de gestionare a acestora, în contextul Regulamentului General privind Protecția Datelor

C. Orice solicitări de date suplimentare se transmit echipei de investigatori și specialiști pe email, fiind strict confidențiale!